***ที่ตั้ง***
ร้านจะอยู่ริมถนนคู่ขนานถนนวิภาวดีรังสิตฝั่งขาออก ตรงข้ามกับสนามบินดอนเมือง ใกล้กับริษัทท่าอากาศยานไทย จำกัด(มหาชน) จอดรถด้านหน้าร้านและริมถนนค่ะ ที่จอดรถค่อนข้างน้อย บางครั้งต้องจอดซ้อนคัน แต่มีคนบริการโบกรถค่ะ

***บรรยากาศร้าน**
เป็นบ้านไม้ดัดแปลงเป็นร้านอาหาร มีโต๊ะนั่งทั้งในร้าน และบริเวณหลังร้าน ไม่มีแอร์ค่ะ

***การบริการ***
บริการดี และเร็วค่ะ พูดจาดี ได้อาหารค่อนข้างเร็วทันหิว

***เมนูที่สั่ง***
~ เส้นเล็กน้ำตกเนื้อ : พริกร้านนี้ใช้เป็นพริกสดนะคะ เผ็ดร้อนสมใจคนชอบรสจัด ปริมาณก๋วยเตี๋ยวไม่มากไม่น้อยจนเกินไป น้ำซุปออกหวานค่ะ ถ้าชอบรสจัดต้องปรุงเพิ่ม เนื้อนุ่ม ไม่เหนียว อร่อยใช้ได้ค่ะ

~ บะหมี่แห้งยำหมู : เส้นบะหมี่เหนียวนุ่ม ให้เครื่องมาเยอะพอประมาณ รสชาติอร่อย หวาน เค็ม มัน ถ้าต้องการรสเผ็ดต้องปรุงพริกเพิ่มค่ะ โดยรวมรสชาติใช้ได้ค่ะ

~ แคปหมู : ขายเป็นถุง กรอบ มัน อร่อย ไม่เหม็นหืนค่ะ และให้เยอะมาก สามารถกินได้ถึง 2 คนค่ะ

~ เกี๊ยวหมูทอด : ที่นี้ทอดมาเป็นเกี๊ยวพอดีคำ ทานทีเดียวเลยค่ะ กรอบนอกนุ่มใน ส่วนน้ำจิ้มเหมือนน้ำจิ้มไก่ค่ะ